Միւս կողմէ, ժողովին պատգամաւորները ընդգծեցին եւրոպական ընտրութիւններուն առիթով նպատակասլաց աշխատելու կարեւորութիւնը՝ գործուն մասնակցութիւն բերելու համար եւրոպական նախագիծի ամրապնդման, որը կանոնաւոր կերպով խիստ դժուարութիւններու կը մատնուի Եւրոպայի մէջ իրենց ազդեցութիւնը տարածել միտող թուրքեւազերիական փորձերուն հետեւանքով: Նմանապէս շրջանային ժողովը հաստատեց թէ Հ.Յ.Դաշնակցութիւնը պիտի շարունակէ մերժել՝ ժխտողականութիւնը Արեւմտեան Եւրոպայ ներմուծելու Էրտողանի փորձերը: